title: Verbos de movimiento en francés
text: Os verbos de movimiento en francés se distribuyen en pars simetricos y fan as suyas formas composadas con o verbo auxiliar être, derivau d'o ESSERE latín y con o participio en concordancia con o subchecto.
  
  As parellas son:
  Aller y venir: "ir" y "venir".
  Entrer y sortir: "(d)entrar" y "salir".
  Arriver y partir: "plegar"/"arribar" y "ir-se-ne".
  Monter y descendre: "puyar" y "baixar".
  Nâitre y morir: "naixer" y "morir", (encara que no sigan de movimiento se comportan como si en fuesen).
  
  Os derivaus d'estos verbos tamién se conchugan con o verbo être: rentrer ("tornar a lo puesto d'orichen", repartir ("tornar a ir-se-ne"), revenir ("tornar"), devenir ("esdevenir") si o derivau contina estando un verbo de movimiento. O verbo retourner fa part d'estos verbos porque significa "tornar a ir". O verbo tomber ("cayer") tamién ye de movimiento. O verbo rester se considera de movimiento porque indica un desplazamiento
  
  Conchugación 
  O pasau perfecto composau d'indicativo (passé composé) ye:
  
  Sintaxi 
  Os verbos de movimiento no van seguius d'a preposición à quan se combinan con un verbo en infinitivo. N'este aspecto o francés coincide con l'occitán y se diferencia de l'aragonés, o catalán y o castellano.
  
  Antiparte, o verbo de movimiento aller ("ir") fa part d'una construcción dita futur proche como verbo semiauxiliar seguiu d'un infinitivo. En aragonés a perifrasi temporal ir a + infinitivo marca un futuro inmediato y ye o suyo equivalent.
  
  Variants transitivas 
  Si estos verbos presentan complementos directos se conchugan con o verbo avoir ("haber"). N'este caso presentan un significau liucherament diferent.
  
  O verbo descendre se conchuga con avoir si tiene o significau transitivo d'"abaixar":
  Il a descendú la bouteille.
  Ell ha abaixau Mascaray Sin, Bienvenido: Vocabulario del habla de Campo (Ribagorza, Huesca). Xordica Editorial, 2014. p 25. a botella.
  
  O verbo monter se conchuga con avoir si significa "puyar una cosa dende baixo t'alto":
  Il a monté l'escalier.
  Ell ha puyau as escaleras.
  
  O verbo passer ("pasar") se conchuga como verbo de movimiento con être si tiene o significau de "caminar", "travesar", "pasar a canto de", pero si significa "experimentar", "haber teniu" bellacosa ye transitivo y se conchuga con avoir:
  J'ai passé un bon été.
  Yo he pasau un buen estiu.
  
  O verbo rentrer se conchuga con avoir si significa "entrar adintro d'un puesto una cosa":
  J'ai déjà rentré le bouteille de butane.
  Yo ya he entrau la botella de butano.
  
  O verbo retourner se conchuga con o verbo avoir si significa "chirar una cosa":
  Il a retourné l'omelette.
  Ell ha chirau a tortilla.
  
  O verbo sortir se conchuga con être si significa "salir", pero si significa quitar/sacar ye transitivo y se conchuga con avoir:
  J'ai sorti les chèvres.
  Yo he sacau/he quitau as crabas.
  
  Referencias 
  
  Movimiento
  Francés